Ο **Γρηγόρης Αθανασίου** (γεννήθηκε 9 Μαρτίου 1984) είναι Έλληνας επαγγελματίας ποδοσφαιριστής που αγωνίζεται ως τερματοφύλακας.

**Οικογένεια** είναι πατέρας ενός κοριτσιού της Εριέττας Αθανασίου(2014) με τη σύζυγό του Κώτσου Λία.

Καριέρα
-------

Γεννημένος στο Ελευθέριο - Κορδελιό της Θεσσαλονίκης, ο Αθανασίου ξεκίνησε να παίζει ποδόσφαιρο στην ομάδα της γενέτειράς του, τον Oδυσσέα Κορδελιού. To 2003 αποκτήθηκε από τον  Ακράτητο των Άνω Λιοσίων αγωνιζόμενος στην  Πρώτη Εθνική κατηγορία. Έκανε το ντεμπούτο του στις 18 Ιανουαρίου 2004 στο γήπεδο του Ακράτητου με αντίπαλο τον  Ολυμπιακό και ο Δημήτρης Ράπτης ανατρέπει στο 40ό λεπτό τον Πρέντραγκ Τζόρτζεβιτς. Ο διαιτητής του έδειξε κόκκινη και μπήκε ο Αθανασίου στη θέση του Παγιαζέντ. Εκτός του πέναλτι του Τζόρτζεβιτς που άνοιξε το σκορ για τον Ολυμπιακό, θα δεχθεί άλλα τέσσερα γκολ σε 12 λεπτά. Αυτή ήταν και η μοναδική του αγωνιστική παρουσία εκείνη τη χρονιά.  Στη συνέχεια η ομάδα πέφτει κατηγορία και ελπιδοφόρος τερματοφύλακας μετακόμισε στην Κρήτη και το 2007 πήρε μεταγραφή για τον  Εργοτέλη της Πρώτης Εθνικής.

Ο αριστερόχειρας τερματοφύλακας έμεινε στον σύλλογο για επτά σεζόν, κερδίζοντας σταδιακά τη θέση του στην αρχική ενδεκάδα του συλλόγου και παίζοντας ως βασικός στις δύο τελευταίες του σεζόν με την ομάδα. Το 2014 πήρε μεταγραφή στην Κύπρο και τον σύλλογο Αγία Νάπα. Μετά από μία σεζόν στην Κύπρο, επέστρεψε στην πρώην ομάδα του Εργοτέλη, που είχε υποβιβαστεί στη  δεύτερη κατηγορία την προηγούμενη σεζόν. Μετά από μία πολύ δύσκολη χρονιά στην οποία ο σύλλογος απέτυχε να πληρώσει τους μισθούς των παικτών για μήνες και ως αποτέλεσμα αποχώρησε από τις επαγγελματικές διοργανώσεις στις 19 Ιανουαρίου 2016, ο Αθανασίου, ο οποίος έπαιξε τον τελευταίο του αγώνα την προηγούμενη ημέρα, έμεινε ελεύθερος από το συμβόλαιό του. Τελικά υπέγραψε με τα Χανιά το καλοκαίρι του 2016, μένοντας ένα χρόνο ως αρχηγός. Τον επόμενο χρόνο αγωνίστηκε στον Πανθηραϊκό της τρίτης κατηγορίας και ακόλουθα στην Ακαδημία Αλέξανδρος Κιλκίς.

Το καλοκαίρι του 2020 μεταγραφήκε στον Παύλο Μελά της Σταυρούπολης. Στις 12 Φεβρουαρίου 2022, στον αγώνα της Α1 κατηγορίας της Ένωσης Ποδοσφαιρικών Σωματείων Μακεδονίας Αετός Βασιλικών-Παύλος Μελάς (0–3) που διεξήχθη στα Βασιλικά Θεσσαλονίκης του Δήμου Θέρμης, ο τερματοφύλακας των φιλοξενούμενων, πέτυχε και τα τρία γκολ της ομάδας του, όλα από εύστοχες ισάριθμες εκτελέσεις πέναλτι. Έγινε ο τρίτος τερματοφύλακας στην ποδοσφαιρική ιστορία που σημείωσε τρία γκολ με πέναλτι μετά τους Ίλιγια Πάντελιτς και Χοσέ Λουίς Τσιλαβέρτ.

Δείτε επίσης
------------

* Κατάλογος ποδοσφαιριστών που σημείωσαν ρεκόρ με χατ-τρικ

Παραπομπές
----------

1. ↑  Γιώργος Κυριακίδης. «Ο Έλληνας τερματοφύλακας που ισοφάρισε το ρεκόρ του Τσιλαβέρτ: Τα πρώτα βήματα της καριέρας του». *limassoltoday.com.cy*. Ανακτήθηκε στις 15 Αυγούστου 2022.
2. ↑  «Γρηγόρης Αθανασίου». Ανακτήθηκε στις 13 Μαρτίου 2022.
3. ↑  «Τριπλό "χτύπημα"». Ανακτήθηκε στις 13 Μαρτίου 2022.
4. ↑  «Ο Εργοτέλης για την υπόθεση του Αθανασίου». Ανακτήθηκε στις 13 Μαρτίου 2022.
5. ↑  «Στην Αγία Νάπα ο Γρηγόρης Αθανασίου». Ανακτήθηκε στις 13 Μαρτίου 2022.
6. ↑  «Επέστρεψε στον Εργοτέλη και ο Γρηγόρης Αθανασίου». Ανακτήθηκε στις 13 Μαρτίου 2022.
7. ↑  «Ηταν υπέροχο όσο κράτησε: Λύγισε μετά από 14 χρόνια στις επαγγελματικές κατηγορίες ο Εργοτέλης». Ανακτήθηκε στις 13 Μαρτίου 2022.
8. ↑  «Αποχαιρέτησε και ο Αθανασίου τον ΑΟ Χανιά». Ανακτήθηκε στις 13 Μαρτίου 2022.
9. ↑  «Αθανασίου: Δεν τήρησε τα συμφωνηθέντα ο Πανθηραϊκός!». Ανακτήθηκε στις 13 Μαρτίου 2022.
10. ↑  «Αθανασίου στο Κιλκίς». Ανακτήθηκε στις 13 Μαρτίου 2022.
11. ↑  «Απίστευτη μεταγραφή στον Παύλο Μελά: Υπέγραψε ο Γρηγόρης Αθανασίου». Ανακτήθηκε στις 13 Μαρτίου 2022.
12. ↑  «ΔΕΝ ΞΑΝΑΓΙΝΕ: Τερματοφύλακας έκανε χατ-τρικ στην Α1 ΕΠΣ Μακεδονίας». Ανακτήθηκε στις 13 Μαρτίου 2022.
13. ↑  «Watch: Goalkeeper scores hat-trick as 37-year-old nets trio of penalties in Greek fourth division match». Αρχειοθετήθηκε από το πρωτότυπο στις 28 Φεβρουαρίου 2022. Ανακτήθηκε στις 27 Φεβρουαρίου 2022.
14. ↑  «Ο γκολκίπερ Αθανασίου που για χρόνια έπαιζε στον Εργοτέλη της Super League πέτυχε χατ-τρικ». Ανακτήθηκε στις 13 Μαρτίου 2022.

Εξωτερικοί σύνδεσμοι
--------------------

* Αθανασίου για το χατ τρικ: «Είναι συν για έναν τερματοφύλακα να εκτελεί τα πέναλτι»
* Grigoris Athanasiou